Καπεταν Γιωργης Λασσανης

Γεννημένος το 1862,ο Γιώργης Μιχαήλ Λασσάνης υπήρξε τόσο σημαντικός στον Μακεδονικό Αγώνα,όσο και ο Παύλος Μελάς.Είχε έναν αδελφό,τον Ιωάννη.Η αδελφή τους σφάχτηκε από κομιτατζήδες το 1885 για τη συμβολή της στον Αγώνα.Ο Γιώργης Λασσάνης απαγχονίστηκε το 1903 από Βουλγάρους,μετά προδοσίας.

ΤΑ ΠΑΙΔΙΚΑ ΧΡΟΝΙΑ

Το 1871,σε συμπλοκή με τους Βούλγαρους,ο Μιχαήλ Λασσάνης φονεύεται μετά από φρικτά βασανιστήρια.Οι Βούλγαροι επιστρέφουν στη Λευκοπηγή Κοζάνης,τόπο διαμονής της οικογένειας,και σκοτώνουν τον θείο,την θεία,τον παππού και την γιαγιά των παιδιών.Μετά από συμπλοκή στο σπίτι τους με τους κομιτατζήδες,η μητέρα και τα παιδιά προσπαθούν να ξεφύγουν αλλά τους προφτάνουν οι Βούλγαροι και η μητέρα τους θυσιάζεται για τα παιδιά της.Τα παιδιά,με μεγαλύτερο παιδί τον Ιωάννη,καταφεύγουν στη Κοζάνη όπου ο Γιώργης πιάνει φιλίες με τον Αριστοτέλη Γιαννάκο,τον μελλοντικό Καπετάν Μπελογιάννη,και την Ελπίδα Βάκαρη,το παιδικό του έρωτα.Το 1879,ο Γιώργης φονεύει τον κομιτατζή Πετρόκωφ,που σκότωσε τον πατέρα του,και βγαίνει στα βουνά.Ο Μπελογιάννης γίνεται αντιστράτηγός του.

ΙΩΑΝΝΗΣ ΛΑΣΣΑΝΗΣ

Ο αδελφός του Γιώργη γεννήθηκε το 1854 και πέθανε το 1942.Είχε ελευθερώσει τον αδελφό του το 1896,όταν πιάστηκε αιχμάλωτος.Μετά τον θάνατο του αδελφού του,ο Ιωάννης,πήρε μετάθεση στη νήσο Θάσο.Παντρεύτηκε την Ελπίδα Βάκαρη και απόκτησε 5 παιδιά.Δεν ξέχασε ποτέ τον αδελφό του.

Η ΔΡΑΣΗ ΤΟΥ ΓΙΩΡΓΗ

Το 1881,αρχίζει η κύρια δράση του Γιώργη.Σκοτώνει οκτώ Βούλγαρους κομιτατζήδες και καταστρέφει το σώμα του Τσακαλάρωφ οριστικά,το 1900.Αλλά το 1885,τον καλούν στην Αθήνα και γίνεται έξω φρενών όταν μαθαίνει ότι θα τον αντικαταστήσουν.Μετά από διαμαρτυρίες,ο Γιώργης τελικά πήγε στην Αθήνα και κανόνισε να μην αντικατασταθεί,προκειμένου να προσφέρει πολλά στον Αγώνα.Μέχρι και την ζωή του...

Οι αποφάσεις του Γιώργη

Κάποτε,έμαθε ότι υπήρχε προδότης στο τάγμα του.Έτσι,παρακαλεί τους άντρες του να μιλήσουν για τον κατάσκοπο.Όμως κανείς δεν υπακούει στη διαταγή εκτός του Ιωάννη και του Μπελογιάννη.Ο Γιώργης,εξοργισμένος,στήνει δικαστήριο και κρεμάει τον προδότη.Υπήρξαν φορές τις οποίες ο Γιώργης συγχωρούσε τους άντρες του.Αλλά αυτό δεν σταμάτησε τις προδοσίες που μια από αυτές,σκότωσε τον Γιώργη.

Ο ΘΑΝΑΤΟΣ ΤΗΣ ΑΔΕΛΦΗΣ ΤΟΥ

Ο Γιώργης μαθαίνει,τον Αύγουστο του 1885,ότι οι κομιτατζήδες έσφαξαν την αδελφή του,Λίνα.Ο ίδιος πηγαίνει να συναντήσει τον κομιτατζή  Σαράφωφ,που έσφαξε την αδελφή του,με σκοπό να τον θανατώσει.Ο Σαράφωφ πέφτει στην παγίδα του Έλληνα και λίγο αργότερα,γίνεται 10 κομμάτια από τον Γιώργη.

ΛΙΝΑ ΛΑΣΣΑΝΗ

Γεννήθηκε το 1865.Ήτανε δασκάλα στις Σέρρες.Σφάχτηκε τον Αύγουστο του 1885.

Η ΠΑΓΙΔΕΥΣΗ ΚΑΙ Ο ΘΑΝΑΤΟΣ ΤΟΥ ΓΙΩΡΓΗ

Τον Ιούλιο του 1903,ο Γιώργης λαμβάνει γράμμα από το προξενείο της Κοζάνης για να έρθει προς συζήτηση με τον υποπρόξενο Λεβίδη.Ο Γιώργης δεν αντιλαμβάνεται την παγίδα των Βουλγάρων και πηγαίνει μαζί με τον Ιωάννη και τον Παπαδάκη,αξιωματικό του πεζικού.Εκεί βρίσκει τον Λεβίδη νεκρό και αντικρύζει τους Βούλγαρους να τον περιμένουν με τις χατζάρες τους.Συλλαμβάνουν τους τρεις μακεδονομάχους και αργότερα αφήνουν τον Ιωάννη ελεύθερο,ο οποίος πηγαίνει πίσω για να φέρει βοήθεια.Οι Βούλγαροι όμως τους καθυστερούν για να εκτελεστεί ο Γιώργης.Ο Βούλγαρος κομιτατζής Ρεσκώφ,τον υποβάλει σε βασανιστήρια και τον θανατώνει μαζί με τον Παπαδάκη.

Τα βασανιστήρια

Τους μαστίγωναν,τους μαχαίρωναν,τους χτυπούσαν και τους έσερναν με τα άλογα.Ο Παπαδάκης,ξεψυχάει από τα βασανιστήρια την 8η Ιουλίου 1903.Τον ενταφιάζει ο Ιωάννης,δυο μέρες μετά.

Ο θάνατος του Γιώργη

Τελικά,ο Ρέσκωφ,οδηγεί τον Γιώργη στον τόπο του μαρτυρίου του:στο δάσος Πέραμα,σε μια ροδιά η οποία την 11η Ιουλίου προς 12η Ιουλίου,σήκωσε τον αβάσταχτο πόνο για τον χαμό του Γιώργη.Τα τελευταία λόγια που είπε με τον βρόνχο γύρω από τον λαιμό του ήταν:"Η πατρίδα εκδικιέται και τους άλλους συγχωρεί,μα δολοφόνους Βούλγαρους σκοτώνει στη στιγμή!Κρεμάστε με,σκυλιά,να ησυχάσω επιτέλους.Δεν αξίζει τέτοια ζωή τον θάνατό μου" και κλώτσησε το υπόβαθρο μόνος του.Το σπάσιμο των κοκκάλων του ακούστηκε μέχρι πέρα.Τον βρήκαν κρεμασμένο οι άντρες του την 15η Ιουλίου.Τον ενταφίασαν στην Λευκοπηγή.Οι μύθοι και οι παραδόσεις ήταν πολλοί για αυτόν.
 
Κάλλια Πρωτόπαπα